Odense Adresse-Contoirs Efterretninger, 1839-03-13
Kammerherre Grevencop-Castenschiold bemærkede, at Alt, hvad han havde sagt, vilde komme i Protocollen. Han havde iøvrigt ikke sigtet til nogen enkelt Person i Forsamlingen, men talt i almindelige Udtryk. Hans Hovedgrund imod Foreningen var, at naar en Forandring nu blev tilraadt, saa havdes der for Fremtiden ingen Garanti for, hvilke Forandringer i Grundloven en Pluralitet muligen kunde ønske sig. Capitain Herforth: "Da jeg hører til dem, som ved den foreløbige Forhandling paa det Kraftigste have anbefalet den Sag, som her idag foretages, saa er jeg ogsaa iblandt dem, som den ærede 6te Deputerede af de sjellandske Godseiere ved sine Jnsinuationer har villet tillægge Bihensigter, hvilket jeg herved paa det Bestemteste maa fralægge mig. Den ærede Præsident, har ikke fundet sig foranlediget til, efter Opfordring af Kammerraad Drewsen, at kalde førstnævnte Deputerede til Orden; men da denne nu har givet en nærmere Erklæring og formeentlig har tilbagekaldt sine anstødelige Udeladelser, saa skal jeg ikke fremkomme med en Retorsion, som jeg ellers havde ifinde." Kammerraad Drewsen kunde ikke skjønne, at Kammerherre Castenschiold havde givet nogen fyldestgjørende Erklæring eller tilbagekaldt noget af de brugte anstødelige Udtryk. Capitain Herforth forespurgte Præsidenten, om han i dette formelle Spørgsmaal oftere maatte tage Ordet, Præsidenten ansaae det for ønskeligt, at de omtalte Yttringer ikke mere omtaltes Kammerjunker Benzon: "Der er maaskee neppe Nogen her, hos hvem flere subjective Grunde for en Forening af Stænderne ere saa talende som for mig, idet jeg, af mine Jydske Medborgere kaldet til at være Suppleant ved den Jydske Stænderforsamling, dog muligen ved en Deputerets Forfald kunde komme i den Stilling at skulle bivaane begge Forsamlinger, og da jeg maa antage, at Foreningen idetmindste vil medtage fortere Tid, end de enkelte Forsamlinger tilsammen, vilde allerede denne Omstændighed ikke være uden Betydenhed for en Mand, der ikke har faa Kaldspligter at udføre for sig selv og Andre. Ogsaa troer jeg det ikke usandsynligt, at Odense, i Tilfælde af en Forening, dog stundom idetmindste vilde komme til at afgive Sæde for Forsamlingen, og da mit Opholdsted i Fyen ikkun er beliggende 1/4 Miil fra denne By, er det indlysende, at en saadan Nærmelse til mit Hjem ikke vilde medføre faa Behageligheder for mig. Det kan saaledes ikke undre Nogen, at jeg, forud indtagen for denne Sag, har anseet det for Pligt at anvende den meest mulige Flid og Granskning for at udfinde det Rette og isærdeleshed i Dag med største Opmærksomhed har lyttet til de Grunde, der af Flere ere anførte for og imod Petitionen. Mine egne Undersøgelser, og hvad af Andre er anført i denne Sag, have imidlertid hos mig frembragt det Resultat, at jeg ikke bør understøtte Petitionen, da jeg maa ansee den for utidig, eftersom neppe Mængden her i Forsamlingen er istand til allerede nu at bedømme, om Foreningen er gavnligere end den bestaaende Jndretning. Petitionen forekommer mig derhos mindre hensigtsmæssig, da Regjeringen vel neppe vil eller kan indvilge den, og det ei kan være i Forsamlingens Jnteresse at erholde et Afslag paa det Ansøgte Endeligen turde en saadan Petition vel endog blive at ansee som uforsvarlig, saafremt dens Opfyldelse nogensinde skulde kunne have den befrygtede Jndflydelse paa Forholdet imellem Slesvig og Holsteen; thi jeg kan ikke vel antage, at Regjeringen skulde indrømme Foreningen af den Jydske og Øestifternes Forsamling, uden ogsaa at maatte indvilge en Forening af Hertugdømmenes Stænder. Cancellieraad Hempel yttrede, at han ikke skulde have reist sig idag, for ikke at pilde noget Øieblik af den korte Tid, som endnu er levnet Forsamlingen, hvis der en ikke af et foregaaende Medlem var yttret (hvad han ikke for har hørt udtalt), at Afstemningen vilde skee ved Kugler, da han i saa Fald ikke bør tage i Betænkning, at være sin Mening bekjendt. Taleren maa derfor vedblivende erklære sig til samme Mening, som han under den foreløbige Forhandling yttrede, at hvor ønskelig han for sin Person vilde ansee Foreningens Jværksættelse, finder han dog de flere især af den Kongelige Commissarius anførte Modgrunde saa overveiende, at han ikke kan frafalde sin Overbeviisning, at det endnu ikke er betimeligt, at petitionere om et Anliggende, om hvilket man er overbeviist, at det dog ikke for Tiden vilde indrømmes af Regjeringen. Gaardmand Hans Christensen henholdt sig til Cancellieraad Hempels Foredrag. Ved Afstemningen blev Committeens Jndstilling antagen med 43 St. mod 24. Grev Reventlows Amendement forkastedes med 56 St. mod 11. Da det derpaa, efter Justitsraad Povelsens Jndstilling, sattes under Afstemning, om Petitionen skulde indgives, blev dette Spørgsmaal med 42 St. imod 25 besvaret bekræftende. Den første og sidste af disse Afstemninger foretoges, efter Kammerherre Castenschiolds Forlangende, ved Kugler. Forsamlingen indstillede da: At Øestifternes og Nørre-Jyllands Provindsialstænder maae forenes paa en til samtlige Provindsers Tarv svarende Maade; at Hs. Majestæt vil lade udarbeide det i saa Henseende fornødne Lovudkast; og at dette Udkast derpaa maa blive forelagt begge Stændernes Forsamlinger. til Overveielse for derover at afgive Betænkning." - Sagen betræffende Udkast til en Forordning ang. Jndførelsen af en ny Skyldsætning m. m. (No. 131 til 135.) - Sagen ang. Udkastet til en Placat, hvorved bestemmes en foreløbig Bekjendtgjørelse af Resultaterne af den nye Ma(Forts.) tricul for Danmark m.v. (No. 135 til 137.)